Karola
**Karola Marija Hagkvist** (šve. **Carola Häggkvist**), poznatija pod scenskim imenom **Carola** (**Karola**), rođena 8. septembra 1966. u Hegerstenu u Stokholmu, je izuzetno popularna švedska pevačica pop muzike, šlagera, gospel i verske muzike. Karola je tri puta predstavljala Švedsku na Pesmi Evrovizije (1983, 1991 i 2006), a 1991. je i pobedila sa pesmom *Fångad av en stormvind*. Karola je jedan od najpoznatijih članova hrišćanske kongregacije "Reč života".

Karola se prvi put pojavila na televiziji sa jedanaest godina nakon pobede na takmičenju talenata 1977. Nekoliko godina kasnije otkrio ju je promoter Bert Karlson i ponudio joj da učestvuje na Melodifestvalenu 1982. švedskom izboru za pesmu predstavnicu na Pesmi Evrovizije i jednom od tradicionalno najjačih nacionalnih izbora, ali je ona odbila ponudu i 1983. godine snima album *Stand by with Carola Häggkvist* sa švedskim metal/teški rok sastavom Stendbaj (Standby). Međutim, 1983. godine, dok je išla u muzičku gimnaziju "Adolf Fredrik", Karola odlučuje da se prijavi za Melodifestivalen sa pesmom *Främling* i pobeđuje dobivši najveći broj poena od svih članova žirija. Karola je katapultirana u središte medijske pažnje i njen nastup nekoliko meseci kasnije na Pesmi Evrovizije 1983. u Minhenu je pratilo 6,1 miliona gledalaca u Švedskoj (84% populacije), što predstavlja rekord koji još uvek nije oboren. Karola je sa *Främling* osvojila treće mesto (jedan poen više od Danijela iz Jugoslavije), prodala preko milion primeraka i tako postavila švedski rekord koji verovatno nikada neće biti oboren, snimila i verzije na engleskom (*Love isn't love*), holandskom (*Je ogen hebben geen geheimen meer*) i nemačkom jeziku, a 2005. godine je pesmu izvela i na posebnom programu *Čestitamo!* povodom pedeset godina Pesme Evrovizije, u Kopenhagenu.

Tokom 1983. i 1984. Karola je izdala tri albuma za Karlsonovu izdavačku kuću Marijan koji su naišli na odličan prijem. 1985. je počela saradnju sa Bi džizima, i snimila album *Runaway*, sa pesmama koje su pisali Moris i Robin Gib, a producirala Moris. Album je postao dvostruki platinasti kada je sledeće godine izdat u Švedskoj. Nakon ovog albuma Karola je na izvesno vreme napustila pop scenu i krenula na crkvenu turu sa Per-Erikom Halinom, i kasnije izdala živi album *Carola & Per-Erik Hallin i Rättviks kyrka*.

Karola se iznenada vratila na Melodifestivalen 1990. i osvojila drugo mesto sa pesmom *Mitt i ett äventyr*. Kasnije je izdala i novi album, *Much more* (Mnogo više). Sledeće godine, sa pesmom *Fångad av en stormvind*, Karola pobeđuje na Melodifestivalenu i potom i na samoj Pesmi Evrovizije u Rimu. Ako je ova pesma bila kvalitetan, no ne i vanserijski evrovizijski šlager, Karolin nastup koji je pucao od energije je bio instant-upamtljiv i potpuno zarazan. Karola i francuska predstavnica Amina (*C'est le dernier qui a parlé*) završile su dramatično glasanje sa jednakim brojem poena, tako da je po evrovizijskim pravilima pobednika odlučivao broj zemalja od kojih je pesma dobila 12 poena. Kako su obe pesme i tu bile jednake, gledao se broj osvojenih 10 poena, i Karola proglašena za pobednika, nakon čega je kratko od sreće igrala na stolu pre pobedničkog izlaska na scenu. Kasnije iste godine snimila je i album *Jul* na švedskom jeziku.

1992. postala je prvi skandinavski pop muzičar koji je posetio Kinu, i izdala album i tamo. 1993. ponovo menja pravac i snima gospel album *My tribute*, koji je izdat u Skandinaviji i još dvanaest zemalja i doneo joj naziv Gospel pevača godine u Holandiji 1994. Album *Personligt* iz 1994. je bio prvi album sa pesmama koje je sama napisala i označio je okretanje ka rok zvuku. 1995. godine je prvi put igrala u mjuziklu, kao Marija u *Zvuku muzike* sa Tomijem Kerbergom, što joj je donelo "Zlatnu masku" za najbolju glumicu u komediji ili mjuziklu. Tri godine kasnije pevala je lajt temu u norveškom mjuziklu *Sofijin svet*, a 2002. se na kratko pojavljuje kao Fantin u *Jadnicima* na londonskom Vest Endu. 1998. snima album sa psalmima Line Sandel, *Blott en dag*, 1999. božićni album *Jul I Betlehem* (koji se i dalje odlično prodaje i penje na lestvice oko svakog Božića) a 2001. album dečijih pesama *Sov på min arm*. Kasnije 2001. godine Karola se vraća pop muzici i snima album *My show*.

2003. godine, na dvadeset godine karijere, Karola izdaje kompilaciju od četiri CD-a *Guld, platina & passion—det bästa med Carola* i penje se na vrh švedskih lestvica sa pesmom *När löven faller*, prvobitno napisanom za Melodifestivalen 2003. ali kasnije diskvalifikovanom. Zatim je, nakon dva prepuna koncerta u Stokholmu i letnje ture, na 2 CD-a usledio *Jul I Betlehem- Jubileumsutgåvan*, praćen verskim albumom *Credo* 2004. i pop-verskim *Störst av allt* 2005. godine.

Karola je izdala ukupno 15 originalnih albuma i jedan je od najpoznatijih pevača u Švedskoj, gde većina ljudi i dalje ume da otpeva refren pesme *Främling*.

Na Melodifestivalen Karola se vratila 2006. posle petnaest godina odsustva sa pesmom *Evighet* (*Večnost*) koju su napisali švedski kralj šlagera Tomas G:son, Bobi Ljungren i Henrik Vikstrom. Karola je promovisala i svoj istoimeni parfem, koji je povukla nakon primedbe švedske televizije da tako unapred neprimereno promoviše svoj nastup. Njena pema je bila tako jak favorit na Melodifestivalenu 2006. da su kvote za njenu pobedu pre četvrtog polufinala 11. marta u Geteborgu (u kojem je ona nastupala) bile tek oko 1,05. Nakon toga pale su na 1,01, da bi u jednom trenutku kladioničari i sasvim prestali da primaju opklade na Karolinu pobedu. Njen nastup uključivao je tri mašine za vetar, igrače sa zastavama, dimne mašine i vatromet. Uprkos problemima sa glasom, Karola je pobedila u polufinalu kao i u finalu 18. marta, u kojem je bila druga nakon glasova žirija ("tada sam znao da ćemo pobediti jer će publika glasati za Karolu", rekao je njen menadžer) i dobila najviše poena u teleglasanju (ukupno je primljeno gotovo 2 miliona glasova publike, od čega preko 437,000 za Karolu). U pobedničkom izvođenju, Karola je polovinu pesme izvela na engleskom jeziku (*Invincible*—*Neosvojiva*).

Karola je kao nacionalna zvezda, jasno, predmet stalne pažnje tabloida. Često je govorila o svojoj hrišćanskoj veri i bila kritikovana zbog svoje kritike prihvaćenosti homoseksualnosti u Švedskoj. 2006. godine je uopšteno liberalnu švedsku javnost šokirala izjavom da se homoseksualnost može lečiti molitvom. Karola se 1988. učlanila u kontroverznu evangelističku crkvu "Reč života" ("Livets Ord")—neki bi rekli i okultnu sektu—ekstremnu, autoritativnu, harizmatičku versku organizaciju koja propoveda hrišćanski cionizam i strogo poštovanje Biblije. Tokom proučavanja Biblije u Norveškoj, upoznala je Runara Segora, kontroverznog hrišćanskog propovednika (koji je između ostalog na jednoj službi u Filadelfiji 2005. izjavio da je prorok Muhamed bio pedofil), sa kojim je bila u braku i dobila sina Amadeusa, nazvanog po Mocartu. Nakon razvoda, Karola je svoj status ponosno objavila noseći na nacionalnoj televiziji majcu sa natpisom "ledig" ("raspoloživa" na švedskom). Na leto 2005. je na televizijskom programu *Allsång på Skansen* iščupala biljku zajedno sa korenjem i bacila je ka publici.

Karola Hagkvist živi u Saltsjobadenu, predgrađu Stokholma.

Diskografija
------------

|  |  |
| --- | --- |
| Albumi:* 1983 - *Främling*
* 1983 - *Julefrid med Carola*
* 1984 - *Steg för steg*
* 1984 - *På egna ben*
* 1985 - *Happy days*
* 1986 - *Runaway*
* 1987 - *Live i Rättviks kyrka* - sa Per-Erikom Halinom
* 1990 - *Much more*
* 1991 - *Carola Hits*
* 1991 - *Jul*
* 1993 - *My tribute*
* 1994 - *Personligt*
* 1995 - *Sound of music* - sa Tomijem Kerbergom
* 1996 - *Hits vol.2*
* 1997 - *Det bästa av Carola*
* 1998 - *Blott en dag*
* 1999 - *Jul i Betlehem*
* 2001 - *Sov på min arm*
* 2001 - *My show*
* 2003 - *Guld, platina & passion*
* 2004 - *Credo*
* 2004 - *18 Bästa*
* 2005 - *Störst av allt*
 | Singlovi:* 1983 - *Främling/Liv*
* 1983 - *Hunger/Ännu en dag*
* 1984 - *Tommy tycker om mig*
* 1984 - *Carola så in i Norden (A:60-talsmedley B:Cavatina)* - sa Janom Tejgenom
* 1984 - *Fushigi na hitomi (Don't tell me what to do)/Rendez-vous*
* 1986 - *The Runaway/So far so good*
* 1986 - *Brand new heart/Spread your wings (for your love)*
* 1987 - *Gospel train/Vilken värld det ska bli* - sa Per-Erikom Halinom
* 1987 - *You've got a friend/Step by step* - sa Per-Erikom Halinom
* 1990 - *Mitt i ett äventyr/All the reasons to live*
* 1990 - *The girl who had everything/One more chance*
* 1990 - *I'll live/(instrumental version)*
* 1990 - *Every beat of my heart/Best shot*
* 1991 - *Fångad av en stormvind/Captured by a lovestorm*
* 1991 - *Stop tellin' me lies/(instrumental version)*
* 1992 - *All the reasons to live/The innocence is gone*
* 1993 - *Mixade minnen (Radio Mix)/(Club edit)*
* 1994 - *Det kommer dagar/Flickan från igår*
* 1994 - *Guld i dina ögon/Regnet som faller*
* 1995 - *Sanningen/Var finns den kärlek*
* 1995 - *Sanna vänner/Förlåt mig*
* 1996 - *Believe/(instrumental version)*
* 1997 - *Just the way you are/(instrumental version)*
* 2002 - *I believe in love (Radio Hitvision remix)/(Club Anthem Radio mix)*
* 2006 - *Evighet*
* 2006 - *Invincible*
 |

Vanjske veze
------------

***Carola Häggkvist*** na Wikimedijinoj ostavi

* Carola — zvanično mrežno mesto
* Carola International — mesto za fanove van Švedske

| * p
* r
* u
Pobjednici Eurosonga |
| --- |
| 1950-e | 
* Švicarska Lys Assia (1956)
* Nizozemska Corry Brokken (1957)
* Francuska André Claveau (1958)
* Nizozemska Teddy Scholten (1959)

 |
| 1960-e | 
* Francuska Jacqueline Boyer (1960)
* Luksemburg Jean-Claude Pascal (1961)
* Francuska Isabelle Aubret (1962)
* Danska Grethe i Jørgen Ingmann (1963)
* Italija Gigliola Cinquetti (1964)
* Luksemburg France Gall (1965)
* Austrija Udo Jürgens (1966)
* Ujedinjeno Kraljevstvo Sandie Shaw (1967)
* Španija Massiel (1968)
* Francuska Frida Boccara / Nizozemska Lenny Kuhr / Ujedinjeno Kraljevstvo Lulu / Španija Salomé (1969)

 |
| 1970-e | 
* Irska Dana (1970)
* Monako Séverine (1971)
* Luksemburg Vicky Leandros (1972)
* Luksemburg Anne-Marie David (1973)
* Švedska ABBA (1974)
* Nizozemska Teach-In (1975)
* Ujedinjeno Kraljevstvo Brotherhood of Man (1976)
* Francuska Marie Myriam (1977)
* Izrael Izhar Cohen i Alphabeta (1978)
* Izrael Gali Atari i Milk and Honey (1979)

 |
| 1980-e | 
* Irska Johnny Logan (1980)
* Ujedinjeno Kraljevstvo Bucks Fizz (1981)
* Njemačka Nicole (1982)
* Luksemburg Corinne Hermès (1983)
* Švedska Herreys (1984)
* Norveška Bobbysocks! (1985)
* Belgija Sandra Kim (1986)
* Irska Johnny Logan (1987)
* Švicarska Céline Dion (1988)
* Socijalistička Federativna Republika Jugoslavija Riva (1989)

 |
| 1990-e | 
* Italija Toto Cutugno (1990)
* Švedska Carola (1991)
* Irska Linda Martin (1992)
* Irska Niamh Kavanagh (1993)
* Irska Paul Harrington i Charlie McGettigan (1994)
* Norveška Secret Garden (1995)
* Irska Eimear Quinn (1996)
* Ujedinjeno Kraljevstvo Katrina and the Waves (1997)
* Izrael Dana International (1998)
* Švedska Charlotte Nilsson (1999)

 |
| 2000-e | 
* Danska Braća Olsen (2000)
* Estonija Tanel Padar, Dave Benton i 2XL (2001)
* Latvija Marie N (2002)
* Turska Sertab Erener (2003)
* Ukrajina Ruslana (2004)
* Grčka Elena Paparizu (2005)
* Finska Lordi (2006)
* Srbija Marija Šerifović (2007)
* Rusija Dima Bilan (2008)
* Norveška Alexander Rybak (2009)

 |
| 2010-e | 
* Njemačka Lena (2010)
* Azerbejdžan Ell & Nikki (2011)
* Švedska Loreen (2012)
* Danska Emmelie de Forest (2013)
* Austrija Conchita Wurst (2014)
* Švedska Måns Zelmerlöw (2015)
* Ukrajina Džamala (2016)
* Portugal Salvador Sobral (2017)
* Izrael Neta (2018)
* Nizozemska Duncan Laurence (2019)

 |
| 2020-e | 
* ~~2020.~~
* Italija Måneskin (2021)
* Ukrajina Kalush Orchestra (2022)
* Švedska Loreen (2023)

 |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 36530785
* LCCN: no98028809
* ISNI: 0000 0000 8876 8161
* GND: 118901524
* SELIBR: 213007
* BNF: cb14161945t (podaci)
* BIBSYS: 90237405
* MusicBrainz: 1a21747b-7b43-4e97-849b-db5ab664583e

 |